Държавен вестник, бр. 73, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  73
3. монтаж на детайли от различни модели 
и системи или на детайли, изработени от 
различен от оригиналния материал, с изклю­
чение на неметални детайли (приклади, ложи, 
полуложи, ръкохватки и други);
4. промяна на фабрично наложени номе­
ра върху основните компоненти и/или на 
уникалната маркировка по чл. 26 и 27 или 
маркировката съгласно Конвенцията относно 
взаимното признаване на контролните щем­
пели върху преносимите огнестрелни оръжия, 
подписана на 1 юли 1969 г.
Раздел II
Бракуване и унищожаване на взривни веще-
ства, оръжия, боеприпаси и пиротехнически 
изделия и утилизация на оръжия и боеприпаси
Чл. 145. (1) На бракуване и унищожаване 
задължително подлежат:
1. негодни за употреба пиротехнически 
изделия и взривни вещества;
2. огнестрелни оръжия и боеприпаси за тях, 
чието разглобяване е опасно или технически 
невъзможно;
3. оръжия, с изключение на тези за ко­
лекциониране, когато повредите на основни 
части от тях са довели до постоянна нефунк­
ционалност и е невъзможно да бъдат отстра­
нени, подменени или модифицирани, без да 
се наруши конструкцията им;
4. огнестрелни оръжия и боеприпаси за 
тях без нанесена уникална маркировка по 
чл. 26 и 27;
5. взривни вещества за граждански цели 
без нанесена уникална идентификация по 
чл. 29, ал. 1.
(2) Годни части от бракувани огнестрелни 
оръжия могат да бъдат използвани за ремонтни 
дейности при условията на чл. 141 след из­
вършване на утилизацията им и заличаване на 
уникалната маркировка, ако същата е поста­
вена на съответния годен основен компонент.
(3) Заличаването на маркировката по 
ал. 2 се извършва от лицето, извършващо 
утилизацията.
(4) Взривните вещества, оръжията, боепри­
пасите и пиротехническите изделия, извън 
тези по ал. 1, могат да се бракуват или уни­
щожават по реда на чл. 146 – 150 по желание 
на собственика им.
Чл. 146. (1) Бракуването и унищожава­
нето на изделия по чл. 145, ал. 1, т. 4 и 5 се 
извършват в присъствието на представители 
на МВР и на лицето, получило разрешение 
за производство, съответно за търговия или 
за внос.
(2) Бракуването и унищожаването на 
взривни вещества, оръжия, боеприпаси и пи­
ротехнически изделия, придобити по реда на 
глава четвърта, се извършват в присъствието 
на представители на МВР и на Министерството 
на културата, когато оръжията са придобити 
за културни цели.
(3) Когато взривните вещества, оръжията, 
боеприпасите и пиротехническите изделия са 
придобити от физически лица, бракуването и 
унищожаването им се извършват от комисия, 
назначена със заповед на компетентния орган, 
издал разрешението, в която се включват ли­
цето, получило разрешение за придобиване, 
представител на МВР и представител на Ми­
нистерството на културата, когато оръжията 
са придобити за културни цели.
Чл. 147. (1) При бракуване на взривни ве­
щества, оръжия, боеприпаси и пиротехниче­
ски изделия се изготвя протокол по образец, 
в който се описват видът и количествата 
взривни вещества, оръжия, боеприпаси и 
пиротехнически изделия, които се бракуват, 
и причините за бракуването.
(2) При унищожаване на взривни вещества, 
оръжия, боеприпаси и пиротехнически изде­
лия се изготвя протокол, в който се описват 
видът и количествата взривни вещества, оръ­
жия, боеприпаси и пиротехнически изделия, 
начинът за унищожаване и мястото, където 
се унищожават.
(3) Протоколите по ал. 1 и 2 се изготвят 
в два екземпляра – един за лицето, чиито 
изделия се бракуват и/или унищожават, и 
един за органите на МВР.
(4) Разходите по унищожаването на взривни 
вещества, оръжия, боеприпаси и пиротехниче­
ски изделия са за сметка на лицата, които са 
ги придобили, произвели, внесли или пуснали 
в търговската мрежа.
Чл. 148. (1) Взривни вещества, боеприпа­
си за оръжия и пиротехнически изделия се 
унищожават чрез взривяване или изгаряне.
(2) Чрез взривяване се унищожават взривни 
вещества, които не са загубили способността 
си да детонират – снаряди, мини, челни части 
на реактивни гранати и взриватели, запалки, 
капсули, електродетонатори и други средства 
за взривяване, ексудирали нитроестерни 
взривни вещества.
(3) Чрез изгаряне се унищожават взривни 
вещества, загубили способност да детони­
рат – барути, пиротехнически средства и 
състави и боеприпаси за оръжие с калибър 
до 15 мм.
(4) Допуска се унищожаването на взривни 
вещества по химически начин при спазване 
на установените стандарти и технологии съ­
гласно Закона за управление на отпадъците.
(5) Оръжията се унищожават по механичен 
начин чрез счупване, смачкване, разглобяване 
и други методи, след което се претопяват.
Чл. 149. Взривните вещества, боеприпасите 
и пиротехническите изделия се унищожават на 
специални площадки при спазване изисквани­
ята на Закона за управление на отпадъците.